Slemä

Slemä () je vrch v Nízkych Tatrách. Leží nad Liptovským Jánom, približne  juhozápadne od Liptovského Hrádku. 

 Poloha 
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a zasahuje na katastrálne územie obcí Liptovský Ján a Liptovská Porúbka. Najbližšími sídlami sú severným smerom ležiaci Liptovský Ján, Liptovský Hrádok a Liptovská Porúbka, východne sa nachádza Malužiná. Masív patrí do Národného parku Nízke Tatry.

 Opis 
Slemä je súčasťou dlhej rázsochy, vybiehajúcej juhovýchodným smerom z Ďumbiera () v hlavnom hrebeni. Tá sa stáča v oblúku na sever a pokračuje cez Rovnú hoľu () na Smrekovicu (). Východným smerom ležia Selnice () a Hradište (), južným Ohnište (), západným Krakova hoľa (), Škopovo () a Kopa () a severným Smrekovica, Brtkovica () a Bukovica ().Nízke Tatry - Chopok. Turistická mapa. 1 : 50 000. Harmanec: VKÚ, a. s., 2000. Masív patrí do povodia Váhu, kde vodu zo západných svahov odvádza riečka Štiavnica a z východných Michalovský potok. Na vrchol vedie značený chodník a masív je súčasťou Národnej prírodnej rezervácie Jánska dolina a Ohnište.

 Výhľady 
Hrebeň i vrchol pokrýva súvislý, miestami však riedky lesný porast, ktorý tak umožňuje obmedzený rozhľad. Z lokalít s redšou vegetáciou je možné pozorovať okolité vrcholy Nízkych Tatier, no tiež Vysoké a Západné Tatry, Chočské vrchy, Oravskú Maguru i Beskydy a Malú Fatru.

 Prístup 
 po  zelenej značke:
 od východu z rázc. Michalovo v Bocianskej doline cez rázc. Brtkovica
 od severu z Kumštového sedla cez Rovnú hoľu a Michalovské sedlo
 po  červenej značke cez rázc. Brtkovica
 zo severozápadu z Liptovského Jána cez Smrekovicu
 od severovýchodu z Liptovského Hrádku

 Referencie 

 Pozri aj 
 Demänovské vrchy
 Ďumbierske Tatry
 Zoznam vrcholov v Nízkych Tatrách

 Pozri aj 

 Externé odkazy 
 Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovský Ján
Kategória:Liptovská Porúbka